rejauldu/bengali-wikipedia huggingface dataset:
ডাঃ কাজী মিসবাহুন নাহার হলেন বাংলাদেশের একজন চিকিৎসক ও অভিনেত্রী। নাট্যাঙ্গনে, বিশেষতঃ বাংলাদেশের মঞ্চনাটকের জগতে তিনি কাজী তামান্না নামেই অধিক পরিচিতি। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পরিচিতি  প্রখ্যাত সাংবাদিক কাজী মোহাম্মদ ইদ্রিস তার পিতা এবং সমাজকর্মী কাজী আজিজা ইদ্রিস তার মাতা।   কর্মজীবন  চিকিৎসক সেবার সাথে জড়িত কাজী তামান্না বাংলাদেশের স্বাধীনতা যুদ্ধের সময় সেবা-সুশুশ্রা করেছেন মুক্তিযোদ্ধাদের।  নাট্যদল থিয়েটারের সাথে জড়িত তামান্না ‘৬৯-এর গণআন্দোলনের সময় বাংলা একাডমি প্রাঙ্গণে প্রথমবারের মতো মঞ্চায়িত রবীন্দ্রনাথ ঠাকুরের ‘রক্তকরবী’ নাটকের ‘নন্দিনী’ চরিত্রে অভিনয় করেন।   পুরস্কার ও সম্মাননা  বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশী অভিনেত্রী
কুমিল্লা ভিক্টোরিয়ান্স ছিল একটি বাংলাদেশী ফ্র্যাঞ্চাইজি দল, যা বাংলাদেশ প্রিমিয়ার লিগ ক্রিকেট টুর্নামেন্টে চট্টগ্রাম বিভাগের কুমিল্লা জেলাকে প্রতিনিধিত্ব করেছিল। এই দলটি নাফিসা কামালের কুমিল্লা লিজেন্ডস লিমিটেড কর্তৃক ২০১৫ সালে প্রতিষ্ঠা করা হয়েছিল। কুমিল্লা ভিক্টোরিয়ান্স ২০১৫ সালে বিপিএল-এর নতুন দল হিসেবে অংশগ্রহণ করেছিল। ২০১৯ সালে দলটি বিলুপ্ত করা হলে ২০১৯-২০ বিপিএল-এর সপ্তম আসরের জন্য বাংলাদেশ ক্রিকেট বোর্ড (বিসিবি) মালিকানায় দলটিকে কুমিল্লা ওয়ারিয়র্স হিসাবে পুনর্গঠন করা হয়েছিল।  ২০২৪ সালে অসহযোগ আন্দোলনের পর শেখ হাসিনা পালিয়ে গেলে তার মন্ত্রিসভা ভেঙে দেওয়া হয়; এবং তার সাথে এই ক্রিকেট দলটির মালিক সম্পর্কিত হওয়ায় দলটিও ভেঙে যায়।  মৌসুম মৌসুম ২০১৫  বিপিএলের ৩য় আসরে কুমিল্লা ভিক্টোরিয়ান্স বরিশাল বুলসকে হারিয়ে প্রথমবারের মতো শিরোপা জিতে নেয়।  মৌসুম ২০১৯  ২০১৯ সালের ফেব্রুয়ারিতে অনুষ্ঠিত বিপিএলের ৬ষ্ঠ আসরে ঢাকা ডায়নামাইটসকে  হারিয়ে দ্বিতীয় বারের মত শিরোপা জেতে বিপিএলের অন্যতম এই দলটি।  ২০১৯-২০ মৌসুম  রেকর্ড  বাংলাদেশ প্রিমিয়ার লিগ   সাল চূড়ান্ত অবস্থান২০১৫ চ্যাম্পিয়ন২০১৬ লিগ পর্ব২০১৭ প্লে-অফ২০১৯ চ্যাম্পিয়ন২০১৯-২০লিগ পর্ব২০২২চ্যাম্পিয়ন২০২৩চ্যাম্পিয়ন২০২৪রানার্সআপ   তথ্যসূত্র   বহিঃসংযোগ  বিষয়শ্রেণী:বাংলাদেশ প্রিমিয়ার লিগের দলসমূহ বিষয়শ্রেণী:কুমিল্লায় ক্রীড়া বিষয়শ্রেণী:বাংলাদেশের ক্রীড়া ক্লাব বিষয়শ্রেণী:কুমিল্লা ভিত্তিক সংগঠন বিষয়শ্রেণী:বাংলাদেশের ক্রীড়া দল বিষয়শ্রেণী:বাংলাদেশের বড়দের সাবেক ক্রিকেট ক্লাব বিষয়শ্রেণী:২০২৪-এ বাংলাদেশে বিলুপ্ত বিষয়শ্রেণী:২০১৫-এ প্রতিষ্ঠিত ক্রিকেট ক্লাবসমূহ
শাহ আবুল হাসনাৎ মোহাম্মদ ইসমাইল ( ১৩ই ফেব্রুয়ারি ১৯০৫ - ২১ই ডিসেম্বর ১৯৮৫) হলেন বাংলাদেশের একজন প্রখ্যাত সাহিত্যিক। সাহিত্যে অনন্য সাধারণ অবদানের জন্য ১৯৮৪ সালে তাকে “সাহিত্যে স্বাধীনতা পুরস্কার” প্রদান করা হয়। ইনি ফরিদপুর জেলার সদরপুর থানার অন্তর্গত সাড়ে সাত রশি গ্রামের এক সম্ভ্রান্ত পীর বংশে জন্মগ্রহণ করেন। তাঁর পিতা মৌলানা শাহ মােহাম্মদ ইব্রাহীম একজন প্রখ্যাত আলেম ছিলেন। ছাত্রাবস্থায় প্রতিটি পরীক্ষায় জনাব আবুল হাসানাৎ কৃতিত্বের সাথে উত্তীর্ণ হন। প্রাচ্যের ভাষা ব্যতীত তিনি আরবী ও ফারসীতে ডিগ্রী লাভ করেন। আই, পি, এস পরীক্ষায় উত্তীর্ণ হয়ে পুলিশ বিভাগের বিভিন্ন গুরুত্বপূর্ণ পদ সহ ইনস্পেক্টর জেনারেল অব পুলিশের পদ অলংকিত করেন। জনাব আবুল হাসানাৎ আজীবন পুলিশ কর্মকর্তা হিসেবে নিষ্ঠার সাথে দায়িত্ব পালন করেও সাহিত্য গবেষণা ক্ষেত্রে যে অবদান রাখেন তা শ্রদ্ধার সাথে স্মরণযােগ্য। অপরাধতত্ত্ব ও আইন বিজ্ঞানের উপর রচিত তার গবেষণামূলক গ্রন্থাবলী স্নাতকোত্তর পর্যায়ে পাঠ্যপুস্তক হিসেবে বহুদিন। যাবত পঠিত হচ্ছে। উপমহাদেশের একজন কৃতী যৌন বিজ্ঞানী হিসেবে তিনি নিজেকে সুপ্রতিষ্ঠিত করতে সমর্থ হয়েছিলেন। ১৯৩৬ সনে তার রচিত যৌনবিজ্ঞান এই উপমহাদেশে আলােড়ন সৃষ্টি করে। স্পর্শকাতর যৌন বিষয়ে, ইতিপূর্বে বিজ্ঞান সম্মত কোন গ্রন্থ বাংলা ভাষায় প্রকাশিত হয়নি। যৌনবিজ্ঞান ও মাতৃ মঙ্গলের উপর লিখিত তার গ্রন্থাবলী অদ্যাবদি পাঠক সমাজে আদৃত হচ্ছে। তার জন্ম নিয়ন্ত্রক গ্রন্থটির উর্দু ও হিন্দি সংস্করণ প্রকাশিত হয়। বাংলা, আরবী, ফারসী, ইংরেজী ও উর্দু ভাষায় সুপণ্ডিত জনাব আবুল হাসানাৎ অসংখ্য প্রবন্ধ ও গ্রন্থের মাধ্যমে একটি শৃঙ্খলাপূর্ণ কল্যাণমুখী সমাজ প্রতিষ্ঠার লক্ষ্যে নিরলস প্রচেষ্টা চালান। সাহিত্য, গবেষণা ও সমাজ কল্যাণমূলক কর্মপ্রয়াসে ফলপ্রসু অবদানের স্বীকৃতিস্বরূপ তিনি বাংলা একাডেমী। পুরস্কার, একুশে পদক এবং স্বাধীনতা স্বর্ণপদকসহ বহু। পুরস্কারে ভূষিত হয়েছেন।   পুরস্কার ও সম্মাননা  সাহিত্য ক্ষেত্রে অসাধারণ অবদানের জন্য ১৯৮৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।  গ্রন্থ সমূহ   যৌনবিজ্ঞান (১৯৩৬)  Crime and Criminal Justice (১৯৩৯)  কাজের কথা (১৯৩৯)  All about Sex, Love & Happy Marriage. A Latest Encyclopaedia with Entirely Original Features.(১৯৫৫)  বাংলা সাহিত্যে মুসলমানদের দান  গনআদালতে জামায়েত ই্সলামি  বিহঙ্গনামা  Let Munaity Not Forget (১৯৭৪)  ভালবাসা কারে কয়  মুক্তিযুদ্ধের রূপরেখা (১৯৭৫)  জগতে আনন্দযজ্ঞে ওয়াহিদুল হক   তথ্যসূত্র    বহিঃসংযোগ   বিষয়শ্রেণী:সাহিত্যে স্বাধীনতা পুরস্কার বিজয়ী বিষয়শ্রেণী:বাঙালি লেখক
মির্থা কলোন (জন্ম ১৮ মে, ১৯৫১) হলেন হন্ডুরাসে জন্মগ্রহণকারী একজন গ্যারিফুনা সক্রিয়কর্মী ও সমাজকর্মী। তিনি দ্য ব্রংক্‌সে থাকা ক্যারিবীয় অভিবাসীদের সহায়তা করেছিলেন এবং পাশাপশি এইচআইভি প্রতিরোধ, যৌন শিক্ষা ও সাংস্কৃতিক সংরক্ষণের বিষয়ে কাজ করার জন্য প্রায়শই ভ্রমণ করতেন। ২০১২ সালে নিউইয়র্কে থাকা আফ্রিকান অভিবাসীদের প্রতি তাঁর পরিষেবার জন্য নিউইয়র্ক রাজ্য আইনসভা থেকে স্বীকৃতি পেয়েছিলেন।   প্রারম্ভিক জীবন  মির্থা কলোন ১৯৫১ সালের ১৮ মে হন্ডুরাসের কলোন ডিপার্টমেন্টের ক্যারিবীয় উপকূলের ট্রুজিলোতে জন্মগ্রহণ করেছিলেন। তিনি গ্যারিফুনা সম্প্রদায়ের অন্তর্গত।  ১৯৬২ সালে তাঁর বড় বোন দ্য ব্রংক্সে চলে গিয়েছিলেন, সেখানে গ্যারিফুনা সম্প্রদায়ের একটি বিশাল প্রবাসী গোষ্ঠী বসবাস করত। ১৯৬৮ সালে সেই বোন কলোনকে নিজের সাথে নিয়ে যাওয়ার প্রক্রিয়া শুরু করেছিলেন।   কর্মজীবন  নিউ ইয়র্ক সিটিতে পৌঁছে কলোন একটি ব্রুকলিনের একটি পোশাক উৎপাদন কারখানায় কাজ শুরু করেছিলেন। তাঁর দ্বিতীয় সন্তানের জন্মের পরে তিনি স্কুলে ফিরে আসার জন্য দৃঢ় প্রতিজ্ঞ হয়ে উঠেছিলেন। তিনি হোস্টোস কমিউনিটি কলেজের জেনারেল এডুকেশনাল ডেভলপমেন্ট (জিইডি) প্রোগ্রামে ভর্তি হয়েছিলেন এবং ১৯৮৪ সালে সেখান থেকে সনদপত্র অর্জন করেছিলেন। তাঁর কাজের সময়সূচীর সাথে দ্বন্দ্বের কারণে, তিনি হোস্টোস ছেড়ে চলে গিয়েছিলেন এবং বোরিকুয়া কলেজের সামাজিক পরিষেবা কোর্সে ভর্তি হয়েছিলেন।  ২০১২ সালে তিনি নিউইয়র্ক স্টেটস আউটস্ট্যান্ডিং সার্ভিং হিউম্যানিটি পুরস্কার পেয়েছিলেন। স্বাস্থ্যসেবা ছাড়াও তিনি গ্যারিফুনা জনসংখ্যার মধ্যে যোগাযোগ উন্নতি করার জন্য নেটওয়ার্ক তৈরিতে সাংস্কৃতিক অনুষ্ঠানের প্রচার করেছেন। মেয়র মাইকেল ব্লুমবার্গের সাথে ২০১০ সালের সম্প্রদায় বৈঠকটি ছিল এরকমই একটি অনুষ্ঠান। অন্যান্য অনুষ্ঠানের মধ্যে রয়েছে ২০১৪ সালে দ্য ব্রংক্সে অনুষ্ঠিত গ্যারিফুনা নেশন সামিট  এবং বার্ষিক স্পনসরিত মিস গ্যারিফুনা প্রদর্শনী।  নিউইয়র্কে কাজ ছাড়াও তিনি সেন্ট্রাল আমেরিকান নিগ্রো অর্গানাইজেশনের () সভাপতির দায়িত্ব পালন করেছিলেন, যা ১৯৯৯ সালে মধ্য আমেরিকায় থাকা আফ্রিকান অভিবাসীদের সমস্যাদি সমাধানের নিমিত্তে যোগাযোগ ব্যবস্থা উন্নত করার জন্য সংগঠিত হয়েছিল।   তথ্যসূত্র    উদ্ধৃতি    গ্রন্থপঞ্জি        বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:আফ্রো-হন্ডুরান বিষয়শ্রেণী:গ্যারাফুনার ব্যক্তিত্ব বিষয়শ্রেণী:এইচআইভি/এইডস কর্মী বিষয়শ্রেণী:নারী সমাজকর্মী বিষয়শ্রেণী:যুক্তরাষ্ট্রে হন্ডুরান অভিবাসী বিষয়শ্রেণী:সমাজকর্মী
অনুগ্রহ নারায়ণ মগধ মেডিকেল কলেজ ও হাসপাতাল হল বিহাররে গয়া শহরের একটি সরকারি মেডিকেল কলেজ। এটি ১৯৬৯ সালে প্রতিষ্ঠিত এবং মেডিকেল কাউন্সিল অব ইন্ডিয়া দ্বারা অনুমোদিত হয়েছিল। প্রতিষ্ঠানের নামকরণ বিহার বিভূতি ডঃ অনুগ্রহ নারায়ণ সিনহার নামে করা হয়েছে।   ইতিহাস  কলেজটি দক্ষিণ বিহারের গয়াতে অবস্থিত এবং এটি ১৯৬৯ সালে প্রতিষ্ঠিত হয়েছিল। সেই সময়ে বিহারে মাত্র তিনটি মেডিকেল কলেজ ছিল: পাটনা, উত্তর বিহারের দারভাঙ্গা এবং আরেকটি বিহারের দক্ষিণাঞ্চলের রাঁচি (বর্তমানে ঝাড়খণ্ড)।   তথ্যসূত্র   বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিহারের বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বিহারের মেডিকেল কলেজ বিষয়শ্রেণী:১৯৬৯-এ বিহারে প্রতিষ্ঠিত
গণতান্ত্রিক ছাত্রশক্তি বাংলাদেশের একটি ছাত্র সংগঠন। আখতার হোসেনসহ কিছু শিক্ষার্থীরা ৪ অক্টোবর ২০২৩ সালে এই ছাত্রসংগঠনের ঘোষণা দেন। সংগঠনের লক্ষ্য ও উদ্দেশ্য হলো শিক্ষা ব্যবস্থার পুনর্গঠন, রাজনৈতিক ব্যক্তি, পরিসর ও সংস্কৃতি নির্মাণ, শিক্ষার্থী কল্যাণ, ছাত্র-নাগরিক রাজনীতি নির্মাণ ও রাষ্ট্র-রাজনৈতিক ব্যবস্থার পুনর্গঠন। ১৪ সেপ্টেম্বর ২০২৪ তারিখে সংগঠনটি তাদের কার্যক্রম স্থগিত এবং কমিটি বিলুপ্ত ঘোষণা করে।   ইতিহাস  শিক্ষা, শক্তি ও মুক্তি- এই মূলনীতি নিয়ে ঢাকা বিশ্ববিদ্যালয় কেন্দ্রীয় ছাত্রসংসদের সাবেক সমাজসেবা সম্পাদক আখতার হোসেনের নেতৃত্বে ৪ অক্টোবর, ২০২৩ সালে সংগঠনটি আত্নপ্রকাশ করেন। সাবেক ভিপি নুরুল হক নুরের বাংলাদেশ ছাত্র অধিকার পরিষদ দল থেকে পৃথক হয়ে সংগঠনটির জন্ম হয়। প্রতিষ্ঠার সময় মোট ৩১ সদস্যের কেন্দ্রীয় কমিটির ঘোষণা করা হয়। সংগঠনটি ২৯ সেপ্টেম্বরে ১৫ ছাত্র সংগঠনের সাথে ‘ফ্যাসিবাদ বিরোধী ছাত্র ঐক্য’ নামে নতুন জোট গঠন করে। এছাড়া, ০৮ সেপ্টেম্বর ২০২৪ তারিখে কেন্দ্রীয় শহীদ মিনারে জাতীয় নাগরিক কমিটি নামে তারা নতুন নাগরিক প্ল্যাটফর্মের ঘোষণা করেছেন। ১৪ সেপ্টেম্বর ২০২৪ তারিখে সংগঠনটি নিজেকে বিলুপ্ত ঘোষণা করে।   উল্লেখযোগ্য ব্যক্তি   নাম  বর্তমানে অবস্থান  ভূমিকা  আন্দোলন মাহফুজ আলম প্রধান উপদেষ্টার বিশেষ সহকারী বৈষম্যবিরোধী ছাত্র আন্দোলনের লিয়াজোঁ কমিটির অন্যতম সমন্বয়ক বৈষম্যবিরোধী ছাত্র আন্দোলন নাহিদ ইসলাম জাতীয় নাগরিক পার্টির আহ্বায়ক  বৈষম্যবিরোধী ছাত্র আন্দোলনের অন্যতম সমন্বয়ক  বৈষম্যবিরোধী ছাত্র আন্দোলন আসিফ মাহমুদ  বৈষম্যবিরোধী ছাত্র আন্দোলনের অন্যতম সমন্বয়ক বৈষম্যবিরোধী ছাত্র আন্দোলন   রাজনৈতিক উত্থান  ২০২৪ সালে  বৈষম্যবিরোধী ছাত্র আন্দোলনের নেতৃত্বে সফলভাবে কোটা সংস্কার আন্দোলন ও অসহযোগ আন্দোলনের সম্পন্ন হয়। এ দুইটি আন্দোলনের কেন্দ্রীয় নেতৃত্বে গণতান্ত্রিক ছাত্রশক্তির নেতাদের উপস্থিতি পাওয়া যায়। সংগঠনটির নেতা-কর্মীদের প্রচেষ্টার ফলে অসহযোগ আন্দোলনের ফলে ৫ আগস্ট প্রধানমন্ত্রী শেখ হাসিনা পদত্যাগ করতে বাধ্য হন। ছাত্রশক্তির দুই নেতা আসিফ মাহমুদ ও নাহিদ ইসলাম বাংলাদেশের অন্তর্বর্তীকালীন সরকারে উপদেষ্টা হিসেবে দায়িত্ব পালন করেছেন। সংগঠনটির স্লোগান শিক্ষা, শক্তি ও মুক্তি।   তথ্যসূত্র   বিষয়শ্রেণী:গণতান্ত্রিক ছাত্রশক্তি বিষয়শ্রেণী:ঢাকা বিশ্ববিদ্যালয় বিষয়শ্রেণী:বাংলাদেশের ছাত্র সংগঠন বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:২০২৩-এ প্রতিষ্ঠিত সংগঠন বিষয়শ্রেণী:ঢাকা ভিত্তিক সংগঠন
পিঞ্জরে () ভারতের হরিয়ানা রাজ্যের পঞ্চকুলা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পিঞ্জরে শহরের জনসংখ্যা হল ২৫,৪৯৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে পিঞ্জরে এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
160px|ডান|কানাডীয় মহাকাশ সংস্থার লোগো কানাডীয় মহাকাশ সংস্থা (, ) কানাডার জাতীয় মহাকাশ সংস্থা। ১৯৮৯ সালে এই সংস্থা প্রতিষ্ঠিত হয়। এই স্পেস এজেন্সির সদর দপ্তর কুইবেকের সেইন্ট হুবার্টে অবস্থিত।   তথ্যসূত্র    বহিঃসংযোগ   Official website  Canada in Space  Text of the Canadian Space Agency Act   বিষয়শ্রেণী:মহাকাশ সংস্থা বিষয়শ্রেণী:১৯৮৯-এ প্রতিষ্ঠিত সরকারি সংস্থা বিষয়শ্রেণী:কানাডার মহাকাশ কর্মসূচি
স্যার এডওয়ার্ড হেইন,  (২৬ ডিসেম্বর ১৮৫১ - ২০ সেপ্টেম্বর ১৯১৭)  ছিলেন একজন ইংরেজ শিপিং ম্যাগনেট এবং কর্নওয়াল, ইংল্যান্ডের রাজনীতিবিদ। তিনি ১৯০০ থেকে ১৯০৪ সাল পর্যন্ত একজন লিবারেল ইউনিয়নিস্ট হিসাবে সেন্ট আইভস এবং ১৯০৪ থেকে ১৯০৬ পর্যন্ত একজন লিবারেল হিসাবে প্রতিনিধিত্ব করেছিলেন। তার মৃত্যুর পর তার শিপিং কোম্পানি, হেইন লাইন, সম্প্রতি একীভূত হওয়া পেনিনসুলার এবং ওরিয়েন্টাল স্টিম নেভিগেশন কোম্পানি এবং ব্রিটিশ-ইন্ডিয়া স্টিম নেভিগেশন কোম্পানির কাছে বিক্রি করা হয়েছিল।  তিনি ১৯১০ সালে জন্মদিনের সম্মানে নাইটহুড পেয়েছিলেন এবং ১৯১২ সালে তিনি কর্নওয়ালের উচ্চ শেরিফ ছিলেন।West Penwith Resources – Edward Hain 1851–1917   তথ্যসূত্র   বিষয়শ্রেণী:ইংরেজ শান্তির বিচারপতি বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:সেন্ট আইভসের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে লিবারেল ইউনিয়নিস্ট পার্টির সংসদ সদস্য বিষয়শ্রেণী:১৯১৭-এ মৃত্যু বিষয়শ্রেণী:১৮৫১-এ জন্ম
শহীদ বুদ্ধিজীবী সরোজ কুমার নাথ অধিকারী (১ জানুয়ারি ১৯৩৮ - ২৮ আগস্ট ১৯৭১) হলেন বাংলাদেশের একজন প্রখ্যাত শিক্ষাবিদ ও শহীদ বুদ্ধিজীবী। তিনি নরসিংদী সরকারি কলেজে অধ্যাপনা করা অবস্থায় মুক্তিযুদ্ধে শহীদ হন।   জন্ম ও পারিবারিক পরিচিতি  সরোজ কুমার নাথ ১৯৩৮ সালের ১ জানুয়ারি তৎকালীন ব্রিটিশ ভারতের নরসিংদীর পলাশ থানার মূলপাড়া গ্রামে জন্মগ্রহণ করেন। তার পিতার নাম রাশ মোহন নাথ অধিকারী।   মৃত্যু  ১৯৭১ সালের ২৮ আগস্ট পাকিস্তানি সৈন্যরা দোসরদের সহায়তায় তাকেসহ নরসিংদী কলেজের কয়েকজন শিক্ষক-কর্মচারীকে নরসিংদীর টেলিফোন এক্সচেঞ্জ ভবনে সেনা ক্যাম্পে ধরে নিয়ে যায় এবং গভীর রাতে পাঁচদোনার লোহার পুলের নিকট হত্যা করে।   আরও দেখুন   শহীদ বুদ্ধিজীবী দিবস;  বাংলাদেশের স্বাধীনতা যুদ্ধে গণহত্যা;  নরসিংদী সরকারি কলেজ।   তথ্যসূত্র    বহিঃসংযোগ   সরোজ কুমার নাথ অধিকারী - বাংলাপিডিয়া হতে সংকলিত নিবন্ধ।  বিষয়শ্রেণী:১৯৩৮-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ইমানুয়েল ডেলিকাটা একজন মাল্টিজ ওয়াইন প্রযোজক।   ইতিহাস  ইমানুয়েল ডেলিকাটা মাল্টার সবচেয়ে পুরানো পারিবারিক পরিচালিত মদ প্রস্তুতকারী প্রতিষ্ঠান, যা মাল্টায় চাষিত মদের সবচেয়ে বিস্তৃত পরিসর উৎপাদন করে এবং প্রতিষ্ঠানটি পরিচালনা করছেন জর্জ ডেলিকাটা। কোম্পানিটি ১৯০৭ সালে প্রতিষ্ঠিত হয়।হার্পার্স ম্যাগাজিন, জুন ২০০০   উৎপাদন  ইমানুয়েল ডেলিকাটা ১৯৯৪ সালে আঙ্গুর বাগানে ‘ভাইনস ফর উইন্স’ প্রকল্পটি বিকাশ করেন এবং বাস্তবায়ন করেন, যা কৃষক সম্প্রদায়ের সাথে যৌথ প্রচেষ্টায় আন্তর্জাতিক আঙ্গুর প্রজাতির বাগান স্থাপনের জন্য ছিল। ‘ভাইনস ফর উইন্স’ এখনও পরিবেশবান্ধব, অর্থনৈতিকভাবে কার্যকর এবং সামাজিকভাবে ন্যায়সঙ্গত টেকসই কার্যপ্রণালী প্রচার করে।দ্য ইনডিপেনডেন্ট অনলাইন , জুলাই ২০০৮ সালে প্রবেশ করা   তথ্যসূত্র    বহির্সংযোগ    সরকারি হোমপেজ ডেলিকাটা  কৃষি মন্ত্রকের পোর্টাল
সুফি মনোবিজ্ঞান (আরবি: علم النفس الصوفي ; ইংরেজি: Sufi psychology - সুফি সাইকোলজি ) হল মন ও আধ্যাত্ম বিষয়ক সুফিদের গভীর তাত্ত্বিক শিক্ষা শাস্ত্র । সুফি ইসলামি মনোবিজ্ঞান-এর তিনটি কেন্দ্রীয় ধারণা রয়েছে যেমন - নাফস (স্ব, অহং বা মানসিকতা), ক্বালব (হৃদয়,মন) এবং রুহ (আত্মা) । এই পদগুলির উৎস এবং ভিত্তি কুরআনিক এবং এগুলি বহু শতাব্দীর সুফি প্রজ্ঞাজাত বক্তব্য দ্বারা ব্যাখ্যা করা হয়েছে ।  পরিদর্শন নাফসকে মানুষের সর্বনিম্ন মূল উপাদান হিসেবে বিবেচনা করা হয় । নাফসের চেয়ে উচ্চতর হল ক্বালব (হৃদয়) এবং রুহ (আত্মা) । এই ত্রিপক্ষীয়টি পরবর্তীকালে আরও জটিল ব্যবস্থার ভিত্তি তৈরি করে ; এটি জাফর আল-সাদিকের কুরআনিক ভাষ্য হিসাবে প্রথম পাওয়া যায় ।  নাফস 'নাফস' (স্ব বা অহং) হ'ল মানসিকতার দিকটি যা ধারাবাহিকভাবে পরিলক্ষিত হয় এবং স্থুল থেকে সর্বোচ্চ স্তরে সক্রিয়তার সম্ভাবনা রয়েছে । 'স্ব' বা 'অহং'- এর সর্বনিম্ন স্তরে আমাদের সংবেদনশীলতা এবং আবেগ, অনুভূতি এবং এর পরিতৃপ্তি দ্বারা নিয়ন্ত্রিত আত্মিক বৈশিষ্ট্য এবং প্রবণতা বোঝায় । সুফি মনোবিজ্ঞান পবিত্র কুরআনে শনাক্ত করা নাফস-এর সাতটি স্তর চিহ্নিত করে ।"Where are the seven levels of the nafs in Sufism mentioned in the Qur'an?" Retrieved on 13 February 2017. ক্রমোন্নতির কার্যধারা এই স্তরের মধ্য দিয়ে কাজ করার উপর নির্ভর করে । এগুলি হ'ল :  আত্ম স্বৈরাচারী, আত্ম অনুশোচনা, আত্ম অনুপ্রাণিতা, আত্ম নির্মল, আত্মতৃপ্ত, আত্ম প্রমোদ এবং আত্মশুদ্ধি । An imprint of the Theosophical Publishing House.  ক্বালব সুফি মনোবিজ্ঞানে হৃদয় আধ্যাত্মিক হৃদয় বা ক্বালবকে বোঝায়, শারীরিক অঙ্গকে নয় । এই আধ্যাত্মিক হৃদয় গভীর ধীশক্তি এবং জ্ঞান ধারণ করে ।  রুহ আত্মা রুহ ঈশ্বরের সাথে সরাসরি সংযোগে থাকে, এমনকি যদি কেউ সেই সংযোগটি সম্পর্কে অজ্ঞানও থাকে । আত্মার সাতটি স্তরে বা সম্পূর্ণ আত্মার দিক রয়েছে । এই স্তরগুলি হ'ল খনিজ, উদ্ভিজ্জ, প্রাণী, ব্যক্তিগত, মানব, গোপন এবং গোপন আত্মার গোপনীয়তা । আত্মার প্রতিটি স্তরের মূল্যবান সহজাত গুণ এবং শক্তি রয়েছে, পাশাপাশি দুর্বলতাও রয়েছে ।  আরও দেখুন  মধ্যযুগের ইসলামে মনোবিজ্ঞান  তথ্যসূত্র   গ্রন্থপঞ্জি   Frager, Robert, Heart, Self & Soul: The Sufi Psychology of Growth, Balance, and Harmony Frager, Robert, Essential Sufism  Rahimi, Sadeq (2007). Intimate Exteriority: Sufi Space as Sanctuary for Injured Subjectivities in Turkey., Journal of Religion and Health, Vol. 46, No. 3, September 2007; pp. 409–422  বহিঃসংযোগ Sufi Psychology Association Sufism Psychology Forum  40 Days Alchemy of Tranquility Program   বিষয়শ্রেণী:সুফিবাদ বিষয়শ্রেণী:সুফি দর্শন বিষয়শ্রেণী:আধ্যাত্মিক অনুশীলন
থাম্ব|250x250পিক্সেল|আন্না সালাইতে দ্য মেইলের অফিস, চেন্নাই ওয়েবসাইট -  দ্য মেইল, ১৯২৮ সাল পর্যন্ত দ্য মাদ্রাজ মেইল নামে পরিচিত ছিল, এটি ১৮৬৮ থেকে ১৯৮১ সাল পর্যন্ত মাদ্রাজ প্রেসিডেন্সিতে (পরে মাদ্রাজ রাজ্য এবং তারপরে, তামিলনাড়ুতে) প্রকাশিত একটি ইংরেজি ভাষার দৈনিক সান্ধ্যকালীন সংবাদপত্র ছিল। এটি ছিল ভারতের প্রথম সান্ধ্যকালীন সংবাদপত্র যা এখন একটি সংবাদ এবং মিডিয়া ওয়েবসাইট হিসাবে কাজ করছে।     ইতিহাস  ১৮৬৮ সালের ১৪ ডিসেম্বর চার্লস লসন এবং হেনরি কর্নিশ নামে দুই সাংবাদিক মাদ্রাজ মেইল শুরু করেছিলেন।    তথ্যসূত্র    আরও পড়া       বিষয়শ্রেণী:১৮৬৮-এ প্রতিষ্ঠিত প্রকাশনা বিষয়শ্রেণী:১৮৬৮-এ ভারতে প্রতিষ্ঠিত বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৯৮১-এ বিলুপ্ত প্রকাশনা বিষয়শ্রেণী:১৯৮১-এ ভারতে বিলুপ্ত বিষয়শ্রেণী:মাদ্রাজ প্রেসিডেন্সি বিষয়শ্রেণী:চেন্নাইয়ের গণমাধ্যম
জিন ব্রেডেনক্যাম্প (জন্ম ১২ জানুয়ারি ১৯৯৩) হলেন একজন দক্ষিণ আফ্রিকান ক্রিকেটার যিনি বোল্যান্ডের হয়ে খেলেছেন। তিনি একজন ডানহাতি ব্যাটসম্যান এবং ডানহাতি মিডিয়াম-ফাস্ট বোলার। ব্রেডেনক্যাম্প ১০ মার্চ ২০১১-এ গাউতেং-এর বিপক্ষে প্রথম-শ্রেণীর ক্রিকেটে অভিষেক হয়।  ২০১৭ সালের অক্টোবরে, তিনি ২০১৭-১৮ সিএসএ প্রাদেশিক ওয়ান-ডে চ্যালেঞ্জে বোল্যান্ডের বিরুদ্ধে নামিবিয়ার হয়ে ব্যাটিং করে অপরাজিত ১৬৪ সহ লিস্ট এ ক্রিকেটে তার ক্যারিয়ার-সেরা স্কোর করেন।   ২০১৮ সালের জানুয়ারিতে, তাকে ২০১৮ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য নামিবিয়ার স্কোয়াডে রাখা হয়েছিল।  মার্চ ২০১৯ সালে, তাকে ২০১৯ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য নামিবিয়ার স্কোয়াডে রাখা হয়েছিল।    জুন ২০১৯-এ, তিনি ২০১৯-২০ আন্তর্জাতিক মরসুমের আগে ক্রিকেট নামিবিয়ার এলিট পুরুষ স্কোয়াডে নামীকৃত পঁচিশজন ক্রিকেটারের একজন ছিলেন।     তথ্যসূত্র    বহিঃসংযোগ    ক্রিকেট আর্কাইভে জিন ব্রেডেনক্যাম্প প্রোফাইল  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বোল্যান্ডের ক্রিকেটার বিষয়শ্রেণী:নামিবীয় ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:প্রিটোরিয়া থেকে আগত ক্রিকেটার
ডান|থাম্ব|ল্যান্ডার্স,ক্যালিফোর্নিয়া এ জ্যোতির্বিদ্যা কালচে, 20 দ্বিতীয় এক্সপোজার. সন্ধ্যা বা সাঁঝ হচ্ছে সূর্যাস্তের ঠিক কয়েক মুহূর্ত পরে গোধূলির সময়ে রাতের ঠিক আগের অবস্থান। জ্যোতির্বিজ্ঞানের ভাষায় সন্ধ্যা হচ্ছে সেই সময়টি যা ঠিক সূর্যাস্তের পর ও রাতের ঠিক আগে ঘটে। The Random House College Dictionary, "dusk". সন্ধ্যার মধ্যবর্তী পর্যায়ে আকাশ বেশ পরিষ্কার থাকে যখন কৃত্রিম আলোকসজ্জা ছাড়াই বাইরে পড়ার জন্য পর্যাপ্ত আলো থাকতে পারে। সন্ধ্যার শেষদিকে যখন পৃথিবী এমন একটি বিন্দুতে অবস্থান করে যখন তার কেন্দ্র স্থানীয় দিগন্তের ৬ ডিগ্রি অবস্থান থাকে, সেই সময় বাইরে সাধারণভাবে কোন কিছু পড়া যাবে না, কৃত্রিম আলোকসজ্জা প্রয়োজন হয়। U.S. Naval Observatory. Rise, Set, and Twilight Definitions . গোধূলি বাসন্ধ্যা শব্দটি সাধারণত জ্যোতির্বিজ্ঞানকেন্দ্রিক সন্ধ্যা বা রাত শুরু হওয়ার আগের গোধূলির অন্ধকার অবস্থানকে বোঝায়।   ব্যাখ্যাগত সংজ্ঞা  থাম্ব|প্রারম্ভিক, নটিক্যাল ও  জ্যোতির্বিজ্ঞান গোধূলি।  সন্ধ্যার বিশেষ একটি সময়গত অবস্থান হচ্ছে গোধূলি। সন্ধ্যা হচ্ছে সময়ে জ্যোতির্বিজ্ঞান গোধূলির একেবারে শেষ মুহূর্ত। রাতের আকাশের ন্যূনতম উজ্জ্বলতা খেয়াল করার আগের সময়গত অবস্থানকে গোধূলি বলে।   তবে সন্ধ্যাকে তিনটি স্তরে ভাগ করা যায়।   প্রাথমিক বা সিভিল সন্ধ্যা: এ সময় সূর্য দিগন্তের নীচে ৬ ডিগ্রিতে অবস্থান করে। সূর্যাস্তের সময় থেকেই এই অবস্থান শুরু হয়। এই সময়ে আকাশের বিভিন্ন বস্তু (যেমন তারা) আলাদা ও আবহাওয়ার অবস্থার উপর নির্ভর করে খালি চোখে দৃশ্যমান হতে শুরু হয়। আকাশে এই সময় বিভিন্ন রঙ যেমন কমলা ও লাল দেখা যায়। বায়ুমণ্ডলের পরিস্থিতি এবং অবস্থানের উপর নির্ভর করে তখন ঘরের বাইরে কৃত্রিম আলো প্রয়োজন হতে পারে।   নটিক্যাল সন্ধ্যা: এমন অবস্থায় সূর্য দৃশ্যত সন্ধ্যায় দিগন্তের নীচে ১২ ডিগ্রি অবস্থানে চলে যায়। এই মুহুর্তে আকাশের তারা ও গ্রহগুলি উজ্জ্বল হয়ে উঠে।    জ্যোতির্বিজ্ঞান  সন্ধ্যা, যা সরল ভাবে সন্ধ্যা নামে পরিচিত: এ সময় দিগন্তের নীচে সূর্য ১৮ ডিগ্রিতে অবস্থান করে। এ সময় থেকেই সন্ধ্যা শুরু হয়।  এই সময়ের পরে সূর্য আর আকাশকে আলোকিত করে না। U.S. Naval Observatory. Rise, Set, and Twilight Definitions.   দরদালান   আরও দেখুন  ভোর   সূর্যোদয়  সূর্যাস্ত   গোধূলি   তথ্যসূত্র   বিষয়শ্রেণী:রাত বিষয়শ্রেণী:পৃথিবী ঘটনা বিষয়শ্রেণী:দিনের অংশ
হিউম্যান মোবাইল ডিভাইস (এইচএমডি), নোকিয়া মোবাইল নামেও ব্র্যান্ডেড এবং আনুষ্ঠানিকভাবে এইচএমডি গ্লোবাল, একটি ফিনিশ মোবাইল ফোন নির্মাতা কোম্পানি। কোম্পানিটি মোবাইল ফোন ব্যবসা অধিগ্রহণের মাধ্যমে গঠিত যা, নকিয়া কর্পোরেশন ২০১৪ সালে মাইক্রোসফটের কাছে বিক্রি করে দেয়, তারপর ২০১৬ সালে এইচএমডি ও ফক্সকন তা আবার কিনে নেয়। এইচএমডি ১‌লা ডিসেম্বর ২০১৬ এ নকিয়া কর্পোরেশন থেকে নকিয়া মোবাইল ব্র্যান্ডিং এর লাইসেন্স কিনে নকিয়া মোবাইল নামে স্মার্টফোন এবং ফিচারফোনের ব্যবসা শুরু করে। এইচএমডি ব্র্যান্ডটি প্রাথমিকভাবে শুধুমাত্র কর্পোরেট উদ্দেশ্যে ব্যবহার করা হয়েছিল এবং বিজ্ঞাপনে প্রদর্শিত হতো না, যেখানে সোশ্যাল মিডিয়াতে নোকিয়া মোবাইল নামটি ব্যবহার করা হয়। জানুয়ারী ২০২৪ এ, এইচএমডি হিউম্যান মোবাইল ডিভাইস‌ নামে পুনরায় ব্র্যান্ডিং করে এবং নকিয়া মোবাইল এর পাশাপাশি ভবিষ্যতের ডিভাইসে তাদের নিজস্ব ব্র্যান্ডিং ব্যবহার করবে।  এইচএমডির গুগলের সাথে একটি অংশীদারিত্ব রয়েছে এবং তারা তাদের স্মার্টফোনে অ্যান্ড্রয়েড ওয়ান প্রোগ্রামের অধীনে অ্যান্ড্রয়েড অপারেটিং সিস্টেম ব্যবহার করে, যেখানে এইচএমডির ফিচার ফোনগুলি সিরিজ ৩০ ওএস ব্যবহার করে, সাম্প্রতিক সময়ে ফায়ারফক্স হতে উদ্ভূত কাইওএস ব্যবহার করে।  এইচএমডির সদর দফতর ফিনল্যান্ডের এসপোতে অবস্থিত এবং এটি মূলত নকিয়ার প্রাক্তন নির্বাহীদের দ্বারা পরিচালিত হয়। প্রথম সিইও ছিলেন আর্টো নুমেলা, যিনি ১৭ বছরের একজন নকিয়া বিষয়ক অভিজ্ঞ, তিনি জুলাই ২০১৭ পর্যন্ত ছিলেন। এরপর কোম্পানির প্রেসিডেন্ট ফ্লোরিয়ান সেচে সিইও হিসেবে দায়িত্ব গ্রহণ করেন।‌ মোবাইল উৎপাদন ফক্সকন অধীনস্থ এফআইএইচ মোবাইল থেকে আউটসোর্স করা হয়। নোকিয়ার এইচএমডিতে বিনিয়োগ রয়েছে, এবং রয়্যালটি গ্রহণের মাধ্যমে পেটেন্ট ও প্রযুক্তি প্রদান করে একটি অংশীদারিত্ব রয়েছে। এইচএমডি একটি মার্কেটিং কৌশল ব্যবহার করে নোকিয়া ফোনকে "বিশুদ্ধ, সুরক্ষিত এবং আপ টু ডেট" (স্টক অ্যান্ড্রয়েড ইন্টারফেস এবং দ্রুত আপডেটের প্রতি তার প্রতিশ্রুতি উল্লেখ করে) এর পাশাপাশি ব্র্যান্ড আবেগ এবং নস্টালজিয়া হিসাবে বিজ্ঞাপন দেয়।   আরও দেখুন   নোকিয়া  মাইক্রোসফট   বহিঃসংযোগ       Nokia Phones website   তথ্যসূত্র   বিষয়শ্রেণী:২০১৬-এ প্রতিষ্ঠিত ইলেকট্রনিক্স কোম্পানি বিষয়শ্রেণী:ফিনল্যান্ডের ইলেকট্রনিক্স কোম্পানি বিষয়শ্রেণী:ফিনল্যান্ডের মোবাইল ফোন কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:নকিয়া বিষয়শ্রেণী:২০১৬-এ ফিনল্যান্ডে প্রতিষ্ঠিত
সমথ-বিপস্যনা () হলো মনের দুটি গুণের সমষ্টি যা বৌদ্ধ অনুশীলনে বিকশিত হয়।  পালি ত্রিপিটক ও আগম এ গুণগুলি নির্দিষ্ট অনুশীলন নয়, কিন্তু "একক পথ" এর উপাদান এবং মননশীলতা (সতি) এবং ধ্যান এবং অন্যান্য পথ-গুণকের বিকাশ দ্বারা "পূর্ণ" হয়- কারণসমূহ। বৌদ্ধ পথের মধ্যে  ধ্যানের কেন্দ্রীয় ভূমিকা থাকলেও, বিপস্যনা কদাচিৎ আলাদাভাবে উল্লেখ করা হয়, তবে সাধারণত সমথের সাথে বর্ণনা করা হয়।  অভিধম্মপিটক ও ভাষ্যগুলি সমথ ও বিপস্যনাকে  দুটি পৃথক কৌশল হিসাবে বর্ণনা করে, সমথকে অর্থাৎ একাগ্রতা-ধ্যান, এবং অর্ন্তদৃষ্টি লাভের অভ্যাস হিসেবে  বিপস্যনাকে বোঝায়। থেরবাদ ঐতিহ্যে বিপস্যনা হলো একটি অভ্যাস যা "বাস্তবতার প্রকৃত প্রকৃতির অন্তর্দৃষ্টি" খোঁজে, যাকে সংজ্ঞায়িত করা হয় অনিক্ক,  দুঃখ ও অনাত্তা: অস্তিত্বের তিনটি চিহ্ন। মহাযান ঐতিহ্যে  বিপস্যনাকে শূন্যতা ও বুদ্ধ প্রকৃতির অন্তর্দৃষ্টি হিসাবে সংজ্ঞায়িত করা হয়েছে।  আধুনিক থেরবাদে, সমথ ও বিপস্যনার মধ্যে সম্পর্ক বিতর্কের বিষয়। ধ্যান-অভ্যাসটি থেরবাদ ঐতিহ্যে অষ্টাদশ-বিংশ শতাব্দীতে নতুন করে উদ্ভাবন করা হয়েছিল, যা স্মৃতিপ্রস্থান সূত্র, বিশুদ্ধিমগ্গ, এর সমসাময়িক পাঠের উপর ভিত্তি করে, এবং অন্যান্য পাঠ্যগুলি, বিপস্যনা এবং "শুষ্ক অন্তর্দৃষ্টি"কে কেন্দ্র করে এবং সমথকে কম করে। বিংশ শতাব্দীর বিপস্যনা আন্দোলনে বিপাসনা কেন্দ্রীয় গুরুত্বপূর্ণ হয়ে ওঠে যা সমথের চেয়ে বিপাসনাকে সমর্থন করে।  কিছু সমালোচক উল্লেখ করেছেন যে উভয়ই বৌদ্ধ প্রশিক্ষণের প্রয়োজনীয় উপাদান, যদিও অন্যান্য সমালোচকরা যুক্তি দেন যে ধ্যান একক-বিন্দুযুক্ত ঘনত্ব ব্যায়াম নয়।   তথ্যসূত্র    উৎস  মুদ্রিত উৎস                                                               ওয়েব-উৎস   তথ্যসূত্র    উৎস  মুদ্রিত উৎস                                                               ওয়েব-উৎস  বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ ধ্যান বিষয়শ্রেণী:আধ্যাত্মিক ক্ষমতা বিষয়শ্রেণী:অদ্বৈততা